
ABSTRACT:

The protection of children, mentally disabled, people with disabilities, senior citizens as well as of homeless people has been a permanent subject of the international concernes since the foundation of the United Nations Organisation and its specialized institutions beeing approached from a variety of aspects, according to the domain of every institution. 

Thus, there have been addopted a series of measures amongst which : The Convention for repressing the women with child traffic – 1921, The Declarations regarding the rights of the child – 1924 and 1959, the foundation of the United Nations Education, Science and Culture Organisation – (UNESCO) – 1945, The Declaration of the disabled people – 1975, The Declaration of the rights of the mentally disabled, that have been the start of regulating this kinds of concerns.

In this article an overview of the main legislative and institutional measures taken for promoting these cathegories of rights will be made.

DREPTURILE COPILULUI
Lărgirea şi diversificarea cooperării dintre state la începutul secolului al XX-lea, mai ales după primul război mondial, aduce în plan mondial o nouă problemă: protecţia minorilor. Lipsa de maturitate fizică şi interlectuală a copiilor, condiţiile deosebit de dificile în care trăiesc cei mai mulţi dintre aceştia în toate ţările lumii, exploatarea la care sunt supuşi au condus la concepţia conform căreia copilul are nevoie de protecţie specială, instituţionalizată în plan juridic.

Organizaţia Internaţională a Muncii (OIM), creată în 1919, odată cu Societatea Naţiunilor, a înscris această problematică în activitatea sa încă de la începutul existenţei, convenţiile şi recomandările privitoare la protecţia copiilor numărându-se printre primele instrumente juridice adoptate în cadrul cooperării interstatale.

Practicile mai vechi ale traficului cu copii au fost incriminate în 1921, când sub auspiciile Societăţii Naţiunilor a fost încheiată, la Geneva, la 30 septembrie, „Convenţia pentru reprimarea traficului cu femei şi copii”, prin care statele contractante se obligau să aplice sancţiuni penale persoanelor care practică acest comerţ, să-şi acorde asistenţă juridică în acest scop şi să procedeze la măsuri pentru abolirea acestui gen de comerţ (1).

În 1924 la Geneva, a fost adoptată „Declaraţia cu privire la drepturile copilului”, care prevede necesitatea protejării acestuia, idee preluată de alte instrumente juridico-diplomatice între care „Declaraţia universală a drepturilor omului (în mod deosebit în articolul 25 par.2), „Declaraţia drepturilor copilului”, a fost adoptată de Adunarea Generală a ONU la data de  20.XI.1959.
Problema protecţiei copilului a intrat ca subiect permanent în preocupările internaţionale odată cu crearea Organizaţiei Naţiunilor Unite şi a instituţiilor sale spercializate fiind  abordată într-o varietate de aspecte, în funcţie de specificul fiecărei organizaţii.

Colaborarea internaţională pentru protecţia copiilor îmbracă un caracter multiform acoperind practic toate aspectele şi implicând toţi factorii de care depinde dezvoltarea sănătoasă şi pregătirea copiilor pentru integrarea lor armonioasă în societate.

Referitor la declaraţia drepturilor copilului, Adunarea Generală a ONU a adoptat la 20 noiembrie 1959, „Declaraţia drepturilor copilului”, care enunţă un ansamblu de zece principii menite să asigure copilului „o copilărie fericită şi să se bucure, spre binele său şi spre binele societăţii, de drepturile şi libertăţile enunţate aici”.

Declaraţia face apel la părinţi, la bărbaţi şi femei, cu titlu individual şi la organizaţiile voluntare, la autorităţile locale şi la guvernele statelor să recunoască aceste drepturi şi să depună eforturi pentru respectarea lor prin măsuri legislative şi alte măsuri luate progresiv.

Necesitatea de a conferi drepturilor copilului forţa juridică a unui tratat internaţional a apărut în 1979 când, la iniţiativa Poloniei, Comisia drepturilor omului a constituit un grup de lucru, prezidat de prof. Adam Lopatka, care a redactat proiectul unei Convenţii asupra drepturilor copilului.
În enunţarea drepturilor copilului, Convenţia se inspiră din Declaraţia universală a drepturilor omului şi din cele două Pacte omonime ale căror dispoziţii le adaptează după caz, la situaţia specială a copilului.

Convenţia recunoaşte copilului următoarele drepturi civile şi politice:

- dreptul inerent la viaţă, statele trebuind să asigure, în măsura posibilului lor, supravieţuirea şi dezvoltarea,
- dreptul la un nume, dreptul la o cetăţenie şi în măsura posibilului, dreptul de a-şi recunoaşte părinţii şi a fi crescut de aceştia,

- dreptul de a-şi păstra identitatea, inclusiv cetăţenia, numele şi relaţiile familiale, fără amestec ilegal,

- dreptul de a nu fi separat de părinţii săi împotriva voinţei sale, cu excepţia situaţiei în care autorităţile competente decid altfel,

- dreptul copilului separat de ambii părinţi sau de unul dintre ei, de a întreţine relaţii sau contacte directe cu cei doi părinţi ai săi, afară dacă acest fapt este contrar interesului superior al copilului,

- dreptul copilului la reîntregirea familiei în cazul în care părinţii săi se află în alt stat, în afara unor situaţii excepţionale, când părinţii au reşedinţa în ţări diferite, copilul are dreptul de a întreţine relaţii personale şi contacte directe regulate cu ambii părinţi,

- dreptul copilului capabil de discernământ de a-şi exprima liber opinia asupăra oricărei probleme care-l priveşte (dreptul de a fi ascultat în orice procedurtă judiciară sau administrativă, direct prin reprezentanţi sau printr-o instituţie corespunzătoare),

- dreptul la libertatea de exprimare (care cuprinde libertatea de a căuta, a primi şi a difuza informaţii şi idei de orice natură sub forma orală, scrisă sau artistică),

- dreptul la libertatea de gândire, de conştiinţă şi religie (îngrădirile sunt identice cu cele privind libertatea de exprimare),

- dreptul la libertatea de asociere şi la libertatea de reuniune paşnică,

- dreptul la neimixtiune în viaţa personală a copilului, a familiei sale, a domiciliului sau corespondenţei şi la respectarea onoarei şi reputaţiei sale,

- dreptul la informare şi la materiale provenind din surse naţionale şi internaţionale diverse, în special la cele care vizează să promoveze bunăstarea sa socială, spirituală şi morală, sănătatea sa fizică şi mentală.

În opinia autorilor Ionel Cloşcă şi Ion Suceavă (2), copiii care sunt lipsiţi, temporar sau definitiv, de mediul lor familial au dreptul la protecţie sau la ajutor special din partea statului, cum ar fi: plasarea într-o familie, adopţia sau încredinţarea într-o instituţie corespunzătoare pentru copii. Copiilor cu statut de refugiaţi, singuri sau cu părinţii lor, trebuie să li se asigure protecţie şi asistenţă umanitară.
Pentru copiii cu dizabilităţi fizice sau mentale trebuie să se asigure o viaţă plină şi decentă în condiţii care să le garanteze demnitatea, să le favorizeze autonomia şi să faciliteze participarea lor activă la viaţa colectivităţii.
Printre drepturile economice, sociale şi culturale, recunoscute se numără:

- dreptul de a se bucura de cea mai bună  stare de sănătate posibilă şi de a beneficia de serviciile medicale şi de reeducare,

- dreptul de a beneficia de securitate socială,

- dreptul la un nivel de viaţă suficient,

- dreptul la educaţie,

- dreptul la odihnă şi la vacanţă, de a practica activităţi recreative, de a participa în mod liber, la viaţa culturală şi artistică,

- dreptul de a fi protejat împotriva exploatării economice şi de a nu fi constrâns la munci dăunătoare sănătăţii sau dezvoltării sale fizice, mentale, spirituale, morale sau sociale.

În această ordine de idei, statele vor lua măsuri corespunzătoare, inclusiv de ordin legislativ, administrativ, social, educativ pentru a proteja copiii contra folosinţei ilicite a stupefiantelor şi a substanţelor psihotrope, a oricărei forme de exploatare sexuală şi de violenţă sexuală, şi pentru a împiedica răpirea, vânzarea şi comerţul cu copii.
Protecţia copilului în viaţa social economică
Rolul principal în acest domeniu îl are Organizaţia Internaţională a Muncii (OIM) care a adoptat de-a lungul timpului o seamă de convenţii şi recomandări, astfel:

- Convenţia nr.138 privind vârsta minimă de admitere în muncă din 06.06.1973, intrată în vigoare la 19.06.1976,

- Convenţia nr. 10, privind vârsta minimă de admitere a copiilor la munci în agricultură din 1921,

- Convenţia nr. 33, privind vârsta minimă de admitere a copiilor la lucrările neindustriale din 1932, revizuită în 1937 prin Convenţia nr. 60,

- Convenţia nr. 123 privind vârsta minimă de admitere la lucrările subterane în mine din 1965 şi Recomandarea 124 din 2 iunie 1965 în aceeaşi problemă.

În cadrul OIM au mai fost adoptate şi alte convenţii şi recomandări privind diverse aspecte ale protecţiei copiilor în muncă.
Dreptul copilului la educaţie 
Cooperarea internaţională în domeniul educaţiei a primit un puternic impuls prin crearea la 16 noiembrie 1945 a Organizaţiei Naţiunilor Unite pentru Educaţie, Ştiinţă şi Cultură (UNESCO) care, prin însuşi actul său constitutiv, şi-a propus să sugereze „metodele cele mai adecvate pentru pregătirea copiilor din întreaga lume în spiritul răspunderilor omului liber”.
Cu timpul s-a încetăţenit tot mai larg concepţia conform căreia educaţia de bază este un drept fundamental al fiecărui copil şi că o asemenea educaţie, făcută în mod corespunzător, îndeosebi femeilor, constituie temelia îmbunătăţirii durabile a sănătăţii şi bunăstării copiilor şi familiilor lor.

În „Declaraţia universală a drepturilor omului”, în art. 26 se prevăd următoarele: „orice persoană are dreptul la educaţie”, înţelegând prin aceasta gratuitatea educaţiei, cel puţin în ceea ce priveşte învăţământul primar, ca educaţie să vizeze deplina dezvoltare a personalităţii umane şi îmbunătăţirea respectului pentru drepturile omului şi pentru libertăţile fundamentale, precum şi dreptul părinţilor de a elege educaţie pe care trebuie să o dea copiilor.
În temeiul art. 13 din Pactul internaţional cu privire la drepturile economice, sociale, culturale, statele se angajează să adopte toate măsurile necesare pentru a asigura deplina exercitare a acestui drept, între care:

- accesul tuturor copiilor la învăţământul primar, care trebuie să fie obligatoriu şi gratuit,

- învăţământul secundar, sub diferitele sale forme, inclusiv învăţământul secundar tehnic şi profesional să fie generalizat şi să devină accesibil tuturor prin toate mijloacele şi în special prin instaurarea în mod progresiv a gratuităţii lui,

- să urmărească activ dezvoltarea unei reţele şcolare la toate nivelurile, să se stabilească un sistem adecvat de burse şi să se amelioreze în mod activ condiţiile materiale ale personalului didactic,

- să respecte libertatea părinţilor, după caz a tutorilor legali, de a alege pentru copiii lor instituţii de învăţământ, altele decât cele ale autorităţilor publice, dar conforme cu normele minimale ale statului, în materie de educaţie şi a asigura educaţie religioasă şi morală a copiilor lor în conformitate cu propriile lor covingeri.
Pentru transpunerea în viaţă a dreptului la educaţie, pe plan internaţional au fost întreprinse o serie de măsuri între care: în 1961, Adunarea Generală a ONU, Consiliul Economic şi Social, UNESCO şi-au organizat în comun campania mondială pentru alfabetizare universală, deoarece s-a considerat că în lume există sute de milioane de analfabeţi, în special în rândul copiilor, şi de aceea invită guvernele ţărilor în care există analfabetism să-şi intensifice eforturile pentru eliminarea progresivă a acestui flagel, astfel că în 1983, UNESCO şi UNICEF au lansat un proiect de universalizare a educaţiei primare şi de alfabetizare.
Ocrotirea sănătăţii copiilor
În ceea ce priveşte dreptul la sănătate, acesta este unul din drepturile fundamentale ale copilului, consacrat în Pactul drepturilor economice, sociale, culturale (art. 12, pct. A) şi în Convenţia drepturilor copilului, care în art. 24 dispune că: „statele părţi recunosc dreptul copilului de a se bucura de cea mai bună stare de sănătate posibilă şi de a beneficia de serviciilor medicale şi  de reeducare. Ele se vor strădui să garanteze ca niciun copil să nu fie lipsit de dreptul de a avea acces la aceste servicii”.
În acest sens, pe plan internaţional a fost realizată o largă cooperare în domeniul ocrotirii sănătăţii, rolul principal avându-l organizaţiile internaţionale, îndeosebi Organizaţia Mondială a Sănătăţii (OMS).

În anul 1978, OMS, a lansat Programul lărgit de vaccinare, având ca obiectiv vaccinarea tuturor copiilor lumii până în anul 1990, împotriva unor maladii care răpesc numeroase vieţi din rândul copiilor datorită bolilor cum sunt rujeola, poliomelita, tusea convulsivă, tuberculoza.
În anul 1981, OMS a adoptat Codul internaţional de comercializare a substitutelor laptelui matern, izvorât din preocuparea faţă de declinul general al alăptării materne a copiilor.

Drepturile copilului în justiţie sunt prevăzute în documentul intitulat „Ansamblul de reguli minime cu privire la administrarea justiţiei pentru minori (Regulile de la Neijing), elaborate de Congresul internaţional pentru prevenirea crimei şi tratamentul delincvenţilor şi aprobate de Adunarea Generală a ONU prin Rezoluţia nr. 40/33 din 29 noiembrie 1985. În acest domeniu, Convenţia cu privire la drepturile copilului a realizat câteva inovaţii, astfel că a instituit prin articolele 37 şi 40, un ansamblu de principii vizând protecţia copilului în faţa unui sistem tradiţional care admite soluţii de o profundă gravitate, precum privarea de libertate sau condamnarea la închisoare pe viaţă.
În ceea ce priveşte ideea proclamării Anului internaţional al copilului, aceasta a fost propusă de unele organizaţii neguvernamentale în Consiliul executiv al UNICEF în 1974 şi aprobată de Adunarea generală a ONU (Rezoluţia 31/169 din 21.12.1976).

Obiectivele anului erau: să servească drept cadru pledoariei în favoarea copiilor şi eforturilor vizând să conştientizeze factorii de decizie şi opinia publică asupra nevoilor lor speciale, să încurajeze recunoaşterea faptului că programele în favoarea copiilor trebuie să facă parte integrantă din planurile de dezvoltare economică şi socială, ideea fiind de a realiza, atât pe termen lung cât şi pe termen scurt,  activităţi susţinute în favoarea copiilor la nivel naţional şi internaţional.

În concluzie, protecţia copiilor face obiectul a numeroase programe speciale ale organizaţiilor internaţionale guvernamentale, în special al celor din sistemul ONU, UNESCO, OMS, FAO şi OIM, fiecare în domeniul în domeniul său de activitate, precum şi ale uinei multitudini de organizaţii internaţionale neguvernamentale.
DREPTURILE PERSOANELOR CU DIZABILITĂŢI ŞI ALE  ALTOR CATEGORII DE PERSOANE CU NEVOI SPECIALE
Comunitatea internaţională a manifestat o atenţie specială pentru asigurarea unui sistem de protecţie pentru câteva categorii de persoane care datorită stătii lor de sănătate fizică sau mintală, vârstei înaintate sau a unor împrejurări speciale, au nevoie de ajutorul şi asistenţa colectivităţilor în care trăiesc. Estre vorba de deficienţii mintali, persoanele cu dizabilităţi şi persoanele fără locuinţă.

Drepturile persoanelor cu dizabilități psihice
Acţiunea de solidaritate internaţională faţă de prima categorie menţionată are la origine Declaraţia drepturilor deficienţilor mintali, proclamată de Adunarea Generală a ONU, care enunţă o serie de drepturi în favoarea acestei categorii de persoane suferinde şi recomandă iniţierea unor acţiuni la nivel naţional şi internaţional, pentru a se dezvolta aptitudinile în diverse domenii de activitate şi de a favoriza, pe cât posibil, integrarea lor într-o viaţă socială normală.

Declaraţia drepturilor deficienţilor mintali cuiprinde următoarele principii:

- deficientul mintal are dreptul de a se bucura, pe cât posibil, de aceleaşi drepturi ca orice fiinţă umană,

- are dreptul la îngrijiri medicale şi la tratamente psihice corespunzătoare, la instruire, la formare, la readaptare,

- are dreptul la securitate economică şi la un nivel de viaţă decent,

- deficientul mintal trebuie pe cât posibil să trăiască în mediul său familial sau într-un cămin şi să participe la diferite forme de viaţă comunitară,
- să fie protejat împotriva oricărei exploatări, a oricărui abuz sau oricărui tratament degradant.
Drepturile persoanelor cu dizabilităţi
Aceste drepturi au fost proclamate de Adunarea Generală a ONU într-o Declaraţie din 1975 (3).

Scopul acestei Declaraţii este de a preveni invalidităţile fizice şi mintale, de a ajuta persoanele cu dizabilităţi să-şi dezvolte apritudinile lor în domeniile de activitate cele mai diferite şi de a promova cât mai mult posibil integrarea lor la o viaţă socială normală (4).

Conform Declaraţiei prin persoană cu handicap se înţelege „orice persoană aflată în incapacitate de a-şi asigura în totalitate sau în parte necesităţile unei vieţi individuale sau sociale normale, datorită deficienţei congenitale sau datorită altor cauze, a capacităţilor fizice sau mintale” (5).

Declaraţia enunţă 12 principii care definesc drepturile şi cadrul general al protecţiei acestor drepturi ale persoanelor cu dizabilităţi:
- persoanele cu dizabilităţi trebuie să se bucure, fără nicio excepţie, distincţie sau discriminare, de toate drepturile enunţate în Declaraţie,

- el are dreptul la respectarea demnităţii sale umane, şi are aceleaşi drepturi fundamentale ca si concetăţenii de aceeaşi vârstă, care implică, în linii mari, ca el să se bucure de o viaţă decentă, normală,

- persoana cu dizabilităţi are dreptul la tratamente medicale, psihologice, funcţionale, inclusiv la aparate de proteză şi medicale, la readaptarea medicală şi socială, la educaţie, servicii de plasare care să-i pună în valoare maximă capacităţile şi aptitudinile,

- are dreptul să trăiască în cadrul familiei sale sau într-un cămin care s-o înlocuiască şi să participe la toate activităţile creatoare şi recreative,

- el trebuie să poată beneficia de asistenţă legală calificată, dacă este obiectul unei urmăriri judiciare, trebuie să beneficieze de o procedură legală.

În anul 1981, pentru transpunerea în viaţă a Declaraţiei persoanelor cu handicap, Adunarea Generală a ONU a proclamat anul 1981, „An internaţional al persoanelor cu dizabilităţi”, în cadrul căruia a propus realizarea obiectivelor următoare:
- să ajute persoanele cu dizabilităţi să se adapteze din punct de vedere fizic şi prihologic la societate,

- să încurajeze proiectele de studii şi de cercetare pentru a facilita participarea efectivă a persoanelor cu dizabilităţi la viaţa cotidiană să se  încurajeze adoptarea de măsuri efective pentru prevenirea invalidităţii şi reeducarea persoanelor cu dizabilităţi.

Drepturile şi protecţia persoanelor în vârstă
Problema persoanelor în vârstă a figurat pe ordinea de zi a Adunărilor Generale ale ONU care a adoptat mai multe rezoluţii (6) în care s-a analizat stadiul îndeplinirii recomandărilor şi s-a făcut apel la statele membre să intensifice eforturile în vederea aplicării lor. Adunarea Generală a ONU din 1948 a examinat raportul Secretarului general asupra problemei persoanelor în vârstă şi a bătrânilor, şi o Notă a Organizaţiei Mondiale a Sănătăţii, în baza cărora a adoptat o rezoluţie (7), prin care atrăgea atenţia statelor membre asupra necesităţii de a elabora politici şi programe pe termen scurt şi pe termen lung pentru persoanele în vârstă. De asemenea, le recomandă ca atunci când elaborează politicile şi programele naţionale, să ţină seama de următoarele principii şi să ia măsurile adecvate, astfel:
- să elaboreze în mod progresiv măsuri de securitate socială pentru a ale asigura un venit suficient
- să întărească contribuţia persoanelor în vârstă la dezvoltarea economică şi socială

- să încurajeze crearea de posibilităţi de angajare pentru persoanele în vârstă conform nevoilor lor,

- să favorizeze prin toate mijloacele consolidarea celulei familiale,

- să descurajeze atitudinile, politicile, şi măsurile discriminatorii fondate în mod exclusiv pe vârstă care există în practică în materie de angajare.

Protecţia persoanelor fără locuinţă
Dreptul la un nivel de viaţă decent, care implică şi existenţa unei locuinţe, este „unul din drepturile fundamentale ale omului, consacrat într-o serie de instrumente juridice internaţionale.
În articolul 25 din Declaraţia universală a drepturilor omului din 10 decembrie 1948 se prevăd următoarele: „Orice persoană are dreptul la un nivel de viaţă corespunzător asigurării sănătăţii sale, bunăstării proprii şi a familiei, cuprinzând hrana, îmbrăcămintea, locuinţa.

Drama zecilor de milioane de fiinţe umane, lipsite de adăpost a fost adusă în dezbaterile de la Naţiunile Unite. Astfel în 1980, Adunarea Generală a ONU a proclamat anul 1987 „An internaţional al persoanelor fără locuinţă” cu scopul de a atrage atenţia comunităţii internaţionale asupra acestei probleme şi a cerut Directorului executiv al Centrului Naţiunilor Unite pentru aşezările umane să elaboreze un program de măsuri şi activităţi ce trebuie întreprinse înainte şi în cursul Anului Internaţional.

Problema a rămas în atenţia Naţiunilor Unite care, în repetate rânduri, a invitat statele membre să caute soluţii pentru ameliorarea soartei acestor categorii de persoane defavorizate (8).

NOTE

1. La 12.11.1947 Convenţia a fost amendată prin Protocolul semnat la Lake Succes, New York, intrat în vigoare la 24 IV 1950. Convenţia a fost ratificată în perioada interbelică de 50 de state, iar Protocolul de 37 de state, România fiind parte la ambele.

2. Ionel Cloşcă, Ion Suceavă, Tratat de drepturile omului, Editura V.I.S. Print, Bucureşti, 2003.

3.  „Declaraţia drepturilor persoanelor cu dizabilități”, adoptată prin Rezoluţia 3447/XXX din 9 decembrie 1975.

4. Preambul par. 6.
5. Punctul I din Declaraţie.

6. 3138/XXVIII din 14 XII 1973 şi 32/131 din 16 XII 1947.
7. Rezoluţia 3137/XXVIII din 14 XII 1973.
8. Moraru Ion, Drepturile, libertăţile şi îndatoririle Constituţionale nr.3, Institutul Român pentru Drepturile Omului, Bucureşti, 1992.

